**Mesto doktorskega študenta na Odseku za anorgansko kemijo in tehnologijo na Kemijskem inštitutu**

Na [Odseku za anorgansko kemijo in tehnologijo](https://www.ki.si/odseki/d09-odsek-za-anorgansko-kemijo-in-tehnologijo/sodelavci-staro/prof-dr-gregor-mali/) Kemijskega inštituta v Ljubljani bomo jeseni 2020 zaposlili doktorskega študenta (m/ž), magistra fizike ali kemije, ki bo izpolnjeval pogoje za vpis na doktorski študij na Univerzi v Ljubljani ali Univerzi v Novi Gorici. Doktorski študent bo zaposlen vsaj za dobo štirih let. V okviru svojega raziskovalnega dela bo preučeval degradacijo baterij s pomočjo jedrske magnetne resonance in rentgenske absorpcijske spektroskopije. Delo bo potekalo v sodelovanju s skupino za sodobne baterijske sisteme, ki jo vodi dr. Robert Dominko. Mesto doktorskega študenta bo financirala srednjeevropska mreža vrhunskih raziskovalnih centrov [CERIC](https://www.ceric-eric.eu/), v katero je vključen tudi NMR center Kemijskega inštituta.



Motivirane kandidate, ki se jim zdi tematika zanimiva, vabimo, da se za več informacij obrnejo na dr. [Gregorja Malija](mailto:gregor.mali@ki.si).